section_heading: Ekspedicija na Island
paragraph_text: U potrazi za Ludwigom Richterom, njemačkim arheologom i suradnikom profesora Weisa, koji je krenuo diljem svijeta u potragu za četiri tajanstvena dragulja kako bi obnovio atlantidski Ključ znanja (i zavladao svijetom), Zagor i Chico su u luci Tampa na Floridi susreli Joea i Dragoon, te se uputili prema Azorskim otocima, gdje su ukrcali arheologa Dextera Greena i njegovog slugu Jamba, Richterove neprijatelje. Na Dragoonu su bili ukrcani i Kralj Guthrum i neki njegovi Vikinzi, koji su odlučili napustiti Floridu kako bi se vratili u zemlju svojih predaka, Island. U prolasku kraj Lofotskih otoka, Dragoon je zahvatio uragan te je brod bio zapao u Maelstrom, divovski vrtlog, te se jedva izvukao nakon nadljudskih napora posade. Na Farskim otocima, Dragoon je stao radi popravaka, te su ondje susreli Erebus, brod profesora Richtera, koji je upravo bio isplovio prema Islandu. Zagor je u čamcu slijedio Erebus do Islanda, a nekoliko dana kasnije stigao je i Dragon. U luci Reykjavík mornari s Erebusa su pokušali potopiti Dragoon ali zahvaljujući Greenu, Jambu i Guthrumovim Vikinzima, napad je spriječen i Erebus je eksplodirao.